АҞӘА, абҵара 12 - Sputnik. Асовет ԥрыҩцәа рбаҟа шотландиатәи ақалақь Еррол аҿы иқәдыргылеит ҳәа аанацҳауеит РИА Новости, Лондон иҟоу Урыстәыла ацҳаражәҳәаҩ Андреи Келина иажәақәа ҵаҵӷәыс иганы.
"Иахьа, абҵара 11, аибашьра афырхацәа ргәалашәара Амш азы Аҩбатәи адунеизегьтә еибашьра еилгеижьҭеи 75 шықәса аҵра иазкны шотландиатәи ақалақь Еррол иқәдыргылеит асовет ԥрыҩцәа рбаҟа", - аҳәоит ацҳаражәҳәаҩ иҟаиҵаз аҳәамҭаҿы.
Абаҟа ақәыргылара алыршахеит урыстәылааи британиааи хатәгәаԥхаралатәи рҽазышәарақәа ирыбзоураны.
Келин иажәақәа рыла 1943 шықәса рзы Британиа аиҳабыра Асовет Еидгыла цхыраагӡас иарҭеит ҩ-моторк змаз абомбакажьгақәа "Албемарл".
Урҭ раагаразы Москватәи авиагәыԥ ахаҭарнакцәа нашьҭын аҳаиртә баӷәаза Еррол ахь. Уа дара алархәын Акралтә арра-ҳауатә мчрақәа иҷыдаз 305-тәи ротриад.
"1943 шықәса, лаҵарамзазы, аҽазыҟаҵаратә ԥырраан "Албемарлқәа" руак аекипаж ҭахеит. 2019 шықәса лаҵарамзазы шотландиатәи ақыҭа Фернан аҿы дара рыхьӡала иаадыртит амемориал. Иахьа ҳара ақалақь Еррол агәҭа иқәҳаргылоит Урыстәылантәи иаагоу ахаҳә цәы", - иҳәоит Келин.
Амемориал ақәыргылара асоветтәи британиатәи ажәларқәа ҩашьара зқәым рыиашьара иашьаноуп. Абаҟа авторс дыҟоуп карелиатәи аскульптор Александр Ким, апроект ҟаиҵеит – Иван Иудинков, иҭахаз аԥрыҩцәа руаӡәк имоҭа.
АҞӘА, абҵара 24 - Sputnik. Акоронавирус аҟынтәи урыстәылатәи алаҵа "Спутник V" 95% хра аманы ахы аанарԥшит ианыҟарҵа ашьҭахь 42-тәи амш азы.
28-тәи амш азы ари арбага 91,4% иҟан.
Аҟазауаа ишырҳәо ала абжьаратә ҩаӡараҳарак рыԥхьаӡоит х-статистикатә гәаҭара рыла: иԥыршәо рҟынтәи 20, 39, 78 чымазара хҭыс разгәаҭарала.
"Аҵак ду аманы иҟоуп аҩбатәи абжьаратә анализ. Уи ишьақәнарӷәӷәеит "Спутник V" актәи аетап аан иазыҟаҵаз ахәшьара. Уажәы ҳара иаҳҳәар ҳалшоит алаҵа 91-92% хра аманы иҟоуп ҳәа", - иҳәеит Гамалеиа ихьӡ зху Амилаҭтә центр адиректор, алаҵа аус адызулоз Александр Гинцбург.
Иара иҳәеит ахԥатәи абжьаратә анализ амҩаԥгара азыԥхьагәаҭоуп хатәгәаԥхарала иҟазҵаз рахьтә 78 COVID-19 хҭыс ҟалар.
"Ҳақәгәыӷуеит алҵшәақәа ҳшырзыԥшыз аиԥш иҟалоит ҳәа. Ахыркәшаратә хәшьара ҳауеит III аклиникатә ҭҵаарақәа рфаза ашьҭахь", - иҳәеит аҵарауаҩ.
Урыстәыла атәылауаа рзы "Спутник V" хәыдаԥсадахоит, ҳәа рҳәеит аинвестициақәа Урыстәылатәи рфонд аҿы. Жәларбжьаратәи аџьармыкь аҿы дозак 20 доллар иаԥсахоит.
Иара убас шәаԥхьар ҟалоит:
АҞӘА, абҵара 24 - Sputnik. Bloomberg Billionaires Index (BBI) ареитинг ала адунеи аҿы аԥыжәара игеит Amazon ашьаҭаркҩы Џьефф Безос, аанацҳауеит Блумберг амаҵзура.
Безос имал иартәеит 182 миллиард доллар.
Аилахәыра SpaceXи Tesla анапхгаҩы Илон Масксместил аҩбатәи аҭыԥ ахь днеиит Microsoft ашьаҭаркҩы Билл Геитс иаԥганы. Маска 127,9 миллиард доллар имоуп, шықәсык ала 100,3 миллиард доллар рыла еиҳатәны.
SpaceX ахада ажьырныҳәамзазы 35 аҭыԥ никылозар, уажәы Microsoft ашьаҭаркҩы Билл Геитс иаԥигеит.
Билл Геитс 127,7 миллиард доллар иманы ахԥатәи аҭыԥ ахь днеиит.
Реиҳа ималуаҩу ахәҩык рахь иара убас иаҵанакит: Louis Vuitton Moët Hennessy ахада Бернар Арно, Facebook ашьаҭаркҩы Марк Цукерберг.
АҞӘА, абҵара 24 - Sputnik. Абҵара 25 асааҭ 03:00 инаркны асааҭ 18:00 рҟынӡа Аҟәа ахәҭак ӡыда иаанхоит ҳәа аанацҳауеит АУН "Аӡыканал".
Аӡынашьҭра аанкылахоит: Араион ҿыц, Ажәытә ҳабла, Колос, Адыгаа рымҩа, ВИЕМ, ақалақь агәаҿы аҩнеихагылақәа рҟны аӡы халом.
Гәымсҭатәи амассив, Ешератәи амҩа аӡымҩангага аремонт азыруеит.
Уаанӡа АУН "Аӡыканал" аҟны Sputnik ишазеиҭарҳәахьоу ала, аӡы лассы-лассы аанкылара азҵаара аӡбаразы комплексла аӡымҩангагақәа ԥсахтәуп. Арахь иаҵанакуеит аӡыҭгагақәа, аӡеизакырҭақәа, аӡеихшарҭақәа.